พอดีที่บริเวณอวัยวะเพศผมมีรอยเเดง คันที่ปลายอวัยวะเพศเเละที่หนังหุ้มปลาย เเละมีลักษณะคราบขาวๆ อยากสอบถามใช่อาการของติดเชื้อราไหมครับ เเละยาทาราพลัสสามารถใช้เป็นยาทารักษาได้หรือไม่ เราสามารถเอาตัวยาทาที่บริเวณปลายอวัยวะเพศเเละหนังหุ้มปลายได้ไหมครับ หากยาทาราพลัสไม่สามารถรักษาอาการติดเชื้อราได้ มียาทาตัวไหนที่เเนะนำบ้างครับ
สวัสดีค่ะ อาการคันและระคายเคืองที่อวัยวะเพศชายอาจเกิดจาก-ผื่นผิวหนังอักเสบจากการแพ้สัมผัส-รูขุมขนอักเสบ-หนังหุ้มปลายอักเสบ-มีแผลที่หนังหุ้มปลายจากการเสียดสี หรือในบางรายที่ไม่ได้ขลิบหนังหุ้มปลาย อาจมีขี้เปียกสะสมทำให้เกิดการติดเชื้อได้ง่ายขึ้น-การติดเชื้อหนองในแท้ การติดเชื้อหนองในเทียม-เชื้อราที่อวัยวะเพศในกรณีนี้แนะนำพบแพทย์เพื่อตรวจร่างกายอย่างละเอียดก่อนใช้ยาค่ะ เนื่องจากยังมีความเป็นไปได้หลายอย่าง และการรักษาก็ต่างกัน ยังไม่ควรซื้อยาฆ่าเชื้อรามาทาเอง หากผื่นคันมาก บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วย ควรรีบไปการดูแลตัวเองเบื้องต้น ไม่ไปแกะเกาบริเวณอวัยวะเพศ หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่